Bartesleat
De Bartesleat is in feart yn de gemeente Tytsjerksteradiel. De feart rint eastlik fan Suwâld fan De Warren nei it Prinses Margrietkanaal.
In barte is in losse brêge sûnder leuning oer in farwetter en kin oan de kant skood wurde as der in skip lâns komt. By it laden fan fee yn frachtweinen wurde ek wol barten brûkt.
De namme Bartesleat jildt sûnt 15 maart 2007 as de offisjele namme, as ferfanging foar de eardere offisjele namme Bartesloot.

Suwâld
Kanaal yn Tytsjerksteradiel